b"\n_START_ARTICLE_\nHannah Montana (serija)\n_START_SECTION_\nZa\xc4\x8detek\n_START_PARAGRAPH_\nMichael Poryes, so-kreator Disney Channelovih uspe\xc5\xa1nih serij That's So Raven in Cory In The House, je tudi so-ustvarjalec serije Hannah Montana. Serijo sta producirali podjetji It's a Laugh Productions, Inc. in Michael Poryes Productions v sodelovanju z Disney Channel Original Productions. Snemali so jo v studijih Sunset Bronson Studios v Hollywoodu, Kalifornija._NEWLINE_Originalna ideja za serijo je temeljila na epizodi\xc2\xa0\xc2\xbbGoin' Hollywood\xc2\xab\xc2\xa0serije That's So Raven, ki je slu\xc5\xbeila tudi kot pilot televizijski seriji Better Days z Alyson Stoner, v kateri otro\xc5\xa1ka zvezda posku\xc5\xa1a za\xc5\xbeiveti normalno \xc5\xbeivljenje in se \xc5\xa1olati v javni \xc5\xa1oli. Prva epizoda, ki so jo za serijo posneli, je bila epizoda\xc2\xa0\xc2\xbbNew Kid in School\xc2\xab, ki je temeljila na zgoraj omenjeni seriji. Biv\xc5\xa1a zvezdnica serije American Juniors, Jordan McCoy, bodo\xc4\x8da igralka v seriji Opravljivka, Taylor Momsen ter R&B/pop pevka JoJo (ki je vlogo tudi dobila, vendar jo je zavrnila) so se potegovale za glavno vlogo, vlogo Zoe Stewart. Miley Cyrus se je originalno potegovala za vlogo\xc2\xa0\xc2\xbbnajbolj\xc5\xa1e prijateljice\xc2\xab Lilly Romero, katere ime se je kasneje spremenilo v Lilly Truscott, vendar so producenti menili, da bi bila bolj\xc5\xa1a v glavni vlogi, zato se je preizkusila tudi na avdiciji za Zoe Stewart/Hannah Montana. Ime Zoe Stewart se je kasneje spremenilo v Chloe Stewart, kar je, ko je vlogo dokon\xc4\x8dno dobila Miley Cyrus, postalo Miley. Tudi ime Hannah Montana se je spreminjalo v Anna Cabana, Samantha York in Alexis Texas, vendar je nazadnje ostalo pri Hannah Montana._NEWLINE_Leta 2006 je Disney objavil, da namerava izdati linijo obla\xc4\x8dil, nakita, lasulj in lutk Hannah Montana v izbranih trgovinah. Play Along Toys je izdal kolekcijo lutk Hannah Montana, ki je vsebovala pojo\xc4\x8de lutke, modne lutke, lutke, ki so predstavljale Miley Stewart in podobne izdelke v avgustu 2007. Ve\xc4\x8d lutk Hannah Montana so izdali novembra skupaj z lutkami, ki predstavljajo Lilly, Oliverja in kasneje \xc5\xa1e Jakea Ryana. Lutke so postale ene izmed najbolj popularnih igra\xc4\x8d v bo\xc5\xbei\xc4\x8du leta 2007._NEWLINE_Po podatkih revije Daily Dispatch je televizijska serija leta 2008 na epizodo dobila 200 milijonov gledalcev.\xc2\xa0\xc2\xbb\xc4\x8ce bi bili Mileyjini gledalci dr\xc5\xbeava,\xc2\xab\xc2\xa0so povedali,\xc2\xa0\xc2\xbbbi bila to peta najgosteje poseljena dr\xc5\xbeava na svetu - takoj za Brazilijo.\xc2\xab Do februarja 2008 je serija Hannah Montana za Disney Channel postala tako pomembna, da je Disney zbral\xc2\xa0\xc2\xbb80 oseb na mednarodno sre\xc4\x8danje za posvetovanje o prihodnosti serije.\xc2\xab Prisotni so bili tudi vsi Disneyjevi poslovni segmenti.\n_START_SECTION_\nUvod\n_START_PARAGRAPH_\nUvodno pesem za Hannah Montana,\xc2\xa0\xc2\xbbThe Best of Both Worlds\xc2\xab, sta napisala Matthew Gerrard in Robbie Nevil, produciral Gerrard in izvedla Miley Cyrus (kot Hannah Montana). John Carta, ki je sestavil tudi glasbo za med komercialne odmore in ob spremembah scene, je sestavil tudi glasbo za pesem\xc2\xa0\xc2\xbbThe Best of Both Worlds.\xc2\xab\xc2\xa0Besedilo pesmi temelji na zgodbi serije._NEWLINE_Celotna dol\xc5\xbeina pesmi je dve minuti in \xc5\xa1tiriinpetdeset sekund in bila vklju\xc4\x8dena v soundtrack serije v oktorbu 2006. Televizijska verzija pesmi traja petdeset sekund, vanjo pa sta vklju\xc4\x8deni le prvi dve in zadnji dve kitici. Preden so za uvodno pesem izbrali pesem\xc2\xa0\xc2\xbbThe Best of Both Worlds\xc2\xab, so izbirali tudi med pesmima\xc2\xa0\xc2\xbbJust Like You\xc2\xab\xc2\xa0in\xc2\xa0\xc2\xbbThe Other Side of Me\xc2\xab._NEWLINE_Med uvodno pesmijo so v prvi in drugi sezoni najprej pokazali odlomke z vsakim izmed glavnih igralcev z njegovim imenom. Ime vsakega izmed \xc4\x8dlanov igralske zasedbe je\xc2\xa0\xc2\xbbobrisano\xc2\xab\xc2\xa0na ekranu v svetle\xc4\x8dem stilu. Nato na celem ekranu poka\xc5\xbeejo razne odlomke iz epizod (ve\xc4\x8dina epizod je del prve sezone, saj so jih nekaj posneli veliko prej, kot ostale), nato pa so pojavila imena kreatorjev. Logotip naslova serije se pojavi na za\xc4\x8detku in na koncu (zadnji del poka\xc5\xbee tudi Miley Cyrus med nastopom na\xc2\xa0\xc2\xbbkoncertnem odru\xc2\xab\xc2\xa0kot Hannah Montana). Edina sprememba med prvo in drugo sezono je, da so zamenjali odlomke iz epizod, pred logotipom naslova serije pa so dodali \xc5\xa1e logotip Disneyja._NEWLINE_Za tretjo sezono so uvod popolnoma spremenili. Najprej se je pokazala Miley kot ona sama in kot Hannah Montana v nastavitvi, podobni Times Squareu. Imena igralcev in igralk se hitreje poka\xc5\xbeejo na ekranu, predstavijo pa tudi novo linijo lasulj in oblek Hannah Montana. Za uvodno pesem so uporabili remix pesmi\xc2\xa0\xc2\xbbThe Best of Both Worlds\xc2\xab, ki je bila v originalu posneta (in uporabljena) za film Hannah Montana: The Movie. To je bilo prvi\xc4\x8d, da je Disney Channel spremenil celoten uvod. Logotip je ostal tak\xc5\xa1en do \xc4\x8detrte sezone, ko so k naslovu dodali \xc5\xa1e besedo\xc2\xa0\xc2\xbbForever,\xc2\xab\xc2\xa0Mitchel Musso pa ni bil ve\xc4\x8d naveden kot eden izmed glavnih igralcev iz serije.\n_START_SECTION_\nTo\xc5\xbebe\n_START_PARAGRAPH_\n23. avgusta 2007 je Buddy Sheffield zaradi serije Hannah Montana to\xc5\xbeil Disney, saj naj bi on zasnoval originalno idejo za serijo. V to\xc5\xbebi je Sheffield trdil, da je svojo idejo za televizijsko serijo leta 2001 Disney Channelu predstavil pod imenom\xc2\xa0\xc2\xbbRock and Roland\xc2\xab, ki govori o najstni\xc5\xa1ki \xc5\xa1olarki, ki \xc5\xbeivi dvojno \xc5\xbeivljenje kot navadna najstnica \xc4\x8dez dan in kot rock zvezda \xc4\x8dez no\xc4\x8d. V to\xc5\xbebi je trdil, da je bila ideja producentom sprva v\xc5\xa1e\xc4\x8d, vendar se je nazadnje niso odlo\xc4\x8dili upodobiti v serijo._NEWLINE_9. aprila 2010 sta so-kreatorja serije Hannah Montana, Rich Correll in Barry O'Brien, Disney to\xc5\xbeila za 5 milijonov $ zaradi serije Hannah Montana. Correll in O'Brien sta trdila, da so ju odrekali od pravi\xc4\x8dnega dobi\xc4\x8dka in od pogajanj od odstotkov na osnovi bonitete, ki temelji na njunih dogovorih. Correll, ki je med drugim re\xc5\xbeiseral \xc5\xa1tevilne epizode serije, je trdil tudi, da mu je Disney prepre\xc4\x8dil komuniciranje z dru\xc5\xa1tvom WGA. Predstavnik Disneyja je zavrnil komentiranje to\xc5\xbebe. Michael Poryes, tretji so-kreator serije Hannah Montana, je Disney zaradi podobnih razlogov to\xc5\xbeil v oktobru 2008.\n_START_SECTION_\nHannah Montana & Miley Cyrus: Best of Both Worlds Concert\n_START_PARAGRAPH_\nHannah Montana & Miley Cyrus: Best of Both Worlds Concert je koncertni film podjetja Walt Disney Pictures, predstavljen v 3-D tehniki. Omejena izdaja DVD-jev s filmom, je bila na voljo en teden, od 1. do 7. februarja 2008 v ZDA in Kanadi, v ostalih dr\xc5\xbeavah pa je v kinematografih za dlje \xc4\x8dasa iz\xc5\xa1el kasneje. Disney je potrdil, da je bil film sneman na ve\xc4\x8d lokacijah ter da bo v ZDA v kinematografih iz\xc5\xa1el februarja, v drugih dr\xc5\xbeavah pa tudi \xc5\xa1e istega meseca._NEWLINE_V prvem vikendu od izzida, od 1. do 3. februarja, je film zaslu\xc5\xbeil 29 milijonov dolarjev. Bil je najbolje prodajan film tistega vikenda. Iz\xc5\xa1el je v samo 638 kinematografih in na kinematograf zaslu\xc5\xbeil pribli\xc5\xbeno 42.000 dolarjev. To je najvi\xc5\xa1ji rezultat za prodajanje filma v 3-D tehniki \xc4\x8dez vikend.\n_START_SECTION_\nHannah Montana: The Movie\n_START_PARAGRAPH_\nHannah Montana: The Movie je filmska upodobitev mladinske televizijske serije Hannah Montana. Snemanje se je za\xc4\x8delo v aprilu leta 2008, ve\xc4\x8dinoma v Columbiji, Tennessee, in Los Angelesu, Kalifornija, ter kon\xc4\x8dalo julija istega leta. V Zdru\xc5\xbeenih dr\xc5\xbeavah Amerike in Kanadi je film iz\xc5\xa1el 10. aprila 2009."